pythainlp/thaigov-v2-corpus-22032023 huggingface dataset:
วันอังคารที่ 20 ตุลาคม 2563
‘รมว.สุชาติ’ ส่ง ‘ผู้ช่วยรัฐมนตรีฯ ลุยสระแก้ว ติดตามการขับเคลื่อนภารกิจตามนโยบายของกระทรวงแรงงาน
รัฐมนตรีสุชาติ’ มอบหมายให้ ผู้ช่วยรัฐมนตรีประจำกระทรวงแรงงาน ลงพื้นที่จังหวัดสระแก้ว ประชุมหัวหน้าส่วนราชการในสังกัดกระทรวงแรงงาน รับฟังสภาพปัญหา ขับเคลื่อนนโยบายสำคัญด้านแรงงาน พร้อมตรวจเยี่ยมกลุ่มอาชีพ/ กลุ่มผู้สูงอายุศูนย์พัฒนาคุณภาพชีวิต
วันที่ 20 ตุลาคม 2563 เวลา 10.00 น. นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นายไพโรจน์ โชติกเสถียร ผู้ตรวจราชการกระทรวงแรงงาน ร่วมลงพื้นที่จังหวัดสระแก้ว ตรวจเยี่ยมราชการ เพื่อประชุมติดตามการขับเคลื่อนภารกิจตามนโยบายของรัฐมนตรีว่าการกระทรวงแรงงาน พร้อมทั้งประชุมหัวหน้าส่วนราชการสังกัดกระทรวงแรงงานจังหวัดสระแก้ว และรับฟังบรรยายสรุปสถานการณ์และการขับเคลื่อนนโยบายด้านแรงงานที่สำคัญ รวมถึงปัญหาอุปสรรคด้านแรงงานในพื้นที่ ณ ห้องประชุมอาคารอำนวยการ ชั้น 2 สำนักงานพัฒนาฝีมือแรงงานสระแก้ว
ทั้งนี้ นายสุรชัย ได้ลงพื้นที่เยี่ยมชมการสาธิตการขับรถโฟลฺคลิฟท์ด้วยเครื่องจำลองการฝึก Simulator สถานที่ทดสอบมาตรฐานฝีมือแรงงานแห่งชาติ สาขาช่างเครื่องปรับอากาศในบ้านและการพาณิชย์ขนาดเล็ก ระดับ 1 และระดับ 2 และการฝึกอบรม เพื่อเตรียมความพร้อมการทดสอบมาตรฐานฝีมือแรงงานแห่งชาติ สาขาช่างเชื่อมอาร์กโลหะด้วยมือ สาขาช่างเชื่อม Tig และสาขาช่างเชื่อม Max ณ สำนักงานพัฒนาฝีมือแรงงานแห่งชาติ พร้อมชมกิจกรรมของกลุ่มอาชีพ/ กลุ่มผู้สูงอายุศูนย์พัฒนาคุณภาพชีวิตและส่งเสริมอาชีพผู้สูงอายุขององค์การบริหารส่วนตำบลวัฒนานคร อ.วัฒนานคร จ.สระแก้วอาทิ การทำมาลัยกร ผลิตภัณฑ์จากผ้าขาวม้า และผลิตภัณฑ์อื่นๆ เพื่อเชื่อมโยงตลาด OTOP ของจังหวัดสระแก้ว ปัจจุบัน โรงเรียนผู้สูงอายุ อบต.วัฒนานครได้เปิดรับนักเรียน จำนวน 2 รุ่น โดยรุ่นแรก จำนวน 70 คน และรุ่นที่ 2 จำนวน 30 คน
จากนั้น ผู้ช่วยรัฐมนตรีประจำกระทรวงแรงงาน ยังได้ตรวจเยี่ยม พร้อมมอบของเยี่ยมผู้ป่วยประกันสังคม ณ โรงพยาบาลสมเด็จพระยุพราชสระแก้ว จำนวน 10 ราย
วันอังคารที่ 20 ตุลาคม 2563
เลขานุการ รมว.กษ. ชี้แจงกรณีกระแสข่าวการวิ่งเต้นตำแหน่งอธิบดีกรมชลประทาน
เลขานุการ รมว.กษ. ชี้แจงกรณีกระแสข่าวการวิ่งเต้นตำแหน่งอธิบดีกรมชลประทาน ยืนยัน รมว.กษ. ไม่ให้มีการซื้อขายตำแหน่งโดยเด็ดขาด
นายธนาชีรวินิจเลขานุการรัฐมนตรีว่าการกระทรวงเกษตรและสหกรณ์เปิดเผยว่าจากการที่มีข่าวการวิ่งเต้นแต่งตั้งตำแหน่งอธิบดีกรมชลประทานนั้นไม่เป็นความจริงเพราะนับตั้งแต่รัฐมนตรีว่าการกระทรวงเกษตรและสหกรณ์(ดร.เฉลิมชัยศรีอ่อน)เข้ามารับตำแหน่งเป็นระยะเวลา1ปีกว่าอยากให้สอบถามกับข้าราชการทุกคนว่ามีการซื้อขายตำแหน่งจริงหรือไม่เพราะรัฐมนตรีว่าการกระทรวงเกษตรและสหกรณ์ได้ให้นโยบายอย่างชัดเจนในวันที่เข้ารับตำแหน่งว่าจะไม่ให้มีการซื้อขายตำแหน่งโดยเด็ดขาดถือเป็นนโยบายที่สำคัญและถือปฏิบัติมาโดยตลอด
ซึ่งจากประเด็นที่อธิบดีกรมชลประทานได้รับแต่งตั้งให้เป็นปลัดกระทรวงเกษตรและสหกรณ์ทำให้ตำแหน่งอธิบดีกรมชลประทานว่างลงปลัดกระทรวงเกษตรและสหกรณ์(ดร.ทองเปลวกองจันทร์)จึงได้เสนอแนะให้รัฐมนตรีว่าการกระทรวงเกษตรและสหกรณ์มอบหมายนายสัญญาแสงพุ่มพงษ์ผู้ตรวจราชการกระทรวงเกษตรและสหกรณ์เป็นรักษาราชการแทนอธิบดีกรมชลประทานซึ่งรัฐมนตรีว่าการกระทรวงเกษตรและสหกรณ์ได้ดำเนินการตามที่ปลัดกระทรวงเกษตรและสหกรณ์ร้องขอเนื่องจากเป็นการตั้งบุคคนที่จะสามารถกำกับดูแลในช่วงการแต่งตั้งอธิบดีกรมชลประทานได้เป็นอย่างดีเพราะไม่มีส่วนได้ส่วนเสียในเรื่องดังกล่าว
อย่างไรก็ตามการดำเนินการแต่งตั้งอธิบดีกรมชลประทานเป็นไปตามระเบียบของคณะกรรมการข้าราชการพลเรือนหรือก.พ.ซึ่งมีการพิจารณาชื่อผู้ที่มีความเหมาะสมระดับกรมโดยรักษาราชการแทนอธิบดีกรมชลประทานเป็นคนเสนอชื่อเข้ามา2ชื่อและจะนำชื่อเข้าคณะกรรมการอ.ก.พ.ของกระทรวงโดยมีปลัดกระทรวงเกษตรและสหกรณ์เป็นประธานนายสัญญาแสงพุ่มพงษ์รักษาการอธิบดีกรมชลประทานนายสรวิศธานีโตอธิบดีกรมปศุสัตว์ผู้ทรงคุณวุฒิด้านกฎหมายจากสำนักงานอัยการสูงสุดและตัวแทนจากสำนักงานกพ.เป็นกรรมการเพื่อมาดำเนินการพิจารณาคัดเลือกต่อไปโดยคณะกรรมการชุดนี้ไม่ได้มีรัฐมนตรีว่าการกระทรวงเกษตรและสหกรณ์เป็นประธานในการประชุมแต่อย่างใดจึงไม่ได้เข้าไปมีส่วนเกี่ยวข้องและแทรกแซงการแต่งตั้งตำแหน่งอธิบดีกรมชลประทานตามระเบียบที่กพ.กำหนดไว้ซึ่งขณะนี้ยังพิจารณาไม่แล้วเสร็จ
นอกจากนี้จากการที่ปรากฎเป็นข่าวดังกล่าวนั้นรัฐมนตรีว่าการกระทรวงเกษตรและสหกรณ์ได้แต่งตั้งคณะกรรมการที่จะตรวจสอบข้อเท็จจริงเรื่องนี้แล้วโดยให้ปลัดกระทรวงเกษตรและสหกรณ์เป็นกรรมการว่ามีข้อเท็จตามที่ปรากฏเป็นข่าวหรือไม่หากมีข้อเท็จจริงจะมีการดำเนินการเอาผิดและลงโทษผู้ทำผิดอย่างเด็ดขาดต่อไปไม่เว้นว่าจะเป็นฝ่ายการเมืองหรือข้าราชการประจำอีกทั้งยังสามารถให้ตรวจสอบย้อนหลังได้ว่ามีเจตจำนงชัดเจนว่าอยากให้ข้าราชการมีความก้าวหน้าในหน้าที่การงานโดยห้ามมีการซื้อขายตำแหน่งโดยเด็ดขาด
“สุดท้ายนี้ขอแจ้งให้ทราบว่าขณะนี้มีแรงกดดันจากภายนอกกระทรวงที่จะมีการผลักดันในการแต่งตั้งตำแหน่งอธิบดีกรมชลประทานซึ่งจะขอให้คณะกรรมการที่มีปลัดกระทรวงเกษตรและสหกรณ์เป็นประธานนี้ดำเนินการตรวจสอบในเรื่องนี้ว่าเกี่ยวข้องกับเรื่องการมีเงินจำนวนมากเข้ามาเกี่ยวข้องหรือไม่”นายธนากล่าว
วันอังคารที่ 20 ตุลาคม 2563
รมช.ธรรมนัส มอบนโยบายขับเคลื่อนไทยไปด้วยกัน จังหวัดเชียงราย
รมช.ธรรมนัส มอบนโยบายขับเคลื่อนไทยไปด้วยกัน จังหวัดเชียงราย
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ มอบนโยบายทิศทางการขับเคลื่อนไทยไปด้วยกันจังหวัดเชียงราย ณ โรงแรม เฮอริเทจ เชียงราย อ.เมือง จ.เชียงราย ว่า จากคำสั่งการแต่งตั้งคณะกรรมการขับเคลื่อนไทยไปด้วยกัน ของนายกรัฐมนตรี เพื่อแก้ไขความเดือดร้อนของประชาชน ยกระดับชีวิตความเป็นอยู่ และเสริมสร้างศักยภาพในการพัฒนาประเทศตามหลักเศรษฐกิจพอเพียง
โดยแนวทางการให้นโยบายท่ีสำคัญเพื่อพัฒนาจังหวัดเชียงราย ได้แก่ 1. การพัฒนาแหล่งน้ำอย่างยั่งยืนมีการผันน้ำและกักเก็บน้ำแม่น้ำกก ให้เพียงพอต้องการใช้อุปโภค บริโภคในพื้นที่จังหวัดเชียงรายและจังหวัดพะเยา พร้อมเร่งรัดโครงการชลประทาน เช่น อ่างเก็บน้ำแม่คำ อ่างเก็บน้ำโป่งขาม อ่างเก็บน้ำแม่สลอง อ่างเก็บน้ำยางมื้น อ่างเก็บน้ำปูนหลวงและอ่างเก็บน้ำแม่แสลบ 2. โครงการรถไฟรางคู่ เด่นชัย-พะเยา-เชียงราย-เชียงของ จะประมูลงานปี 2564
3. โครงการ 1 ตำบล 1 กลุ่มทฤษฎีใหม่ ของกระทรวงเกษตรและสหกรณ์ และกรมพัฒนาชุมชน 4. เร่งแก้ไขปัญหาราคาข้าวตกต่ำโดยการตลาด สร้างแบรนด์ ข้าวเหนียวและข้าวหอมมะลิ ให้ อ.ต.ก. นำรูปแบบ พะเยาโมเดล มาปรับใช้ ทาง อ.ต.ก. รับซื้อข้าวเปลือก มาแปรรูปเป็นข้าวสาร จัดหาช่องทางการตลาด แบรนด์ อ.ต.ก. “ข้าวหอมมะลิเชียงราย”“ข้าวเหนียวเชียงราย”
วันอังคารที่ 20 ตุลาคม 2563
"น้องบีม" เข้าขอบคุณ รมว.ยุติธรรม หลังคดีถูกรถพ่วงชนนาน ๑๕ ปี จบ "สมศักดิ์" ชี้เป็นคดีตัวอย่างการเร่งช่วยประชาชน แนะชาวบ้านหากเดือดร้อนไม่มีที่พึ่งสามารถร้องเรียนได้ที่สำนักงานยุต
ในวันพุธที่ ๑๔ ตุล
"น้องบีม" เข้าขอบคุณ รมว.ยุติธรรม หลังคดีถูกรถพ่วงชนนาน ๑๕ ปี จบ "สมศักดิ์" ชี้เป็นคดีตัวอย่างการเร่งช่วยประชาชน แนะชาวบ้านหากเดือดร้อนไม่มีที่พึ่งสามารถร้องเรียนได้ที่สำนักงานยุติธรรมจังหวัดทั่วประเทศ ข้าราชการทุกคนพร้อมช่วยเหลือ
ในวันพุธที่ ๑๔ ตุลาคม ๒๕๖๓ เวลา ๑๐.๐๐ น. ณ บริเวณหน้าห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นางอรัญญา ทองน้ำตะโก อธิบดีกรมบังคับคดี และ นางสาวภัทรลดา แก้วผ่อง หรือน้องบีม พร้อมด้วย นางสาวพรทิพย์ จันทรัตน์ มารดา ร่วมแถลงข่าวฯ
นายสมศักดิ์ฯ กล่าวว่า คดีของน้องบีมเกิดขึ้นเมื่อปี พ.ศ.๒๕๔๘ ถูกรถบรรทุก ๑๘ ล้อ พุ่งชนรถกระบะ ที่น้องบีมนั่งมากับบิดาและมารดา จนทำให้บิดาเสียชีวิต และน้องบีมบาดเจ็บสาหัสจนเดินไม่ได้ เหตุเกิดที่ อำเภอไชยา จังหวัดสุราษฎร์ธานี จึงได้มีการฟ้องคดีเพื่อเรียกค่าเสียหายทางแพ่งและศาลพิพากษาให้น้องบีมชนะคดี ได้ค่าเสียหายรวม ๕ ล้านบาท ซึ่งได้เงินก้อนแรกมา ๒๘๐,๐๐๐ บาท แต่ทางทนายความคนเก่าได้ใช้หนังสือมอบอำนาจไปแอบเจรจายอมความกับจำเลย ทำให้ครอบครัวน้องบีมไม่ได้รับเงินค่าเสียหายตามคำพิพากษา จึงได้มาร้องเรียนต่อกระทรวงยุติธรรม เมื่อปี พ.ศ.๒๕๖๐ และได้รับการช่วยเหลือจนในที่สุด เมื่อวันที่ ๓๐ กันยายน ๒๕๖๓ ศาลฎีกาพิพากษาให้จำเลยชดใช้ค่าสินไหมให้แก่ครอบครัวน้องบีม แต่ได้มีการประนีประนอมและทำบันทึกข้อตกลงชำระหนี้ จำนวน ๓,๘๑๕,๙๑๕ บาท โดยให้สั่งจ่ายเป็นเช็ค ๒๙ ฉบับดังเดิม เริ่มฉบับแรกเมื่อวันที่ ๓๑ ตุลาคม ๒๕๖๓ เป็นเช็คจำนวน ๙๐๐,๐๐๐ บาท จากนั้นให้ทยอยชำระหนี้ซึ่งจะครบจำนวนในปี พ.ศ.๒๕๖๖ หากชำระเสร็จครบถ้วนจึงจะมีการถอนบังคับคดี
"ในเรื่องนี้หากครอบครัวของน้องบีมไม่ได้รับการชำระเงินตามที่กำหนด ขอให้กลับมาร้องเรียน ตนจะตามเรื่องนี้ให้ถึงที่สุด ซึ่งการติดตามให้บังคับคดี มีความรวดเร็วเป็นสิ่งที่เป็นประโยชน์ต่อสังคมและประชาชน ซึ่งคดีนี้ถือเป็นตัวอย่างของการทำงานของกรมบังคับคดีที่มีความรวดเร็วและติดตามจนสำเร็จ ทั้งนี้หากประชาชนเดือดร้อน ไม่ได้รับความเป็นธรรม ขอให้ท่านมาที่กระทรวงยุติธรรม หรือสำนักงานยุติธรรมจังหวัดทั่วประเทศ ข้าราชการทุกคนพร้อมที่จะให้ความช่วยเหลือ" นายสมศักดิ์ กล่าว
ด้าน นางสาวภัทรลดาฯ กล่าวว่า ขอขอบคุณกระทรวงยุติธรรม และกรมบังคับคดีที่ช่วยเหลือตั้งแต่แรกจนจบคดี ตนดีใจมากที่ได้รับความเป็นธรรม ตนพูดไม่ออกไม่มีอะไรจะบอกนอกจากคำว่าขอบคุณมากๆ
วันอังคารที่ 20 ตุลาคม 2563
ปลัดกอบชัยฯ  เปิดการฝึกสัมมนาเชิงปฏิบัติการให้แก่เจ้าหน้าที่สำนักงานอุตสาหกรรมจังหวัดทั่วประเทศ
นายกอบชัย  สังสิทธิสวัสดิ์  ปลัดกระทรวงอุตสาหกรรม เป็นประธานเปิดการฝึกสัมมนาเชิงปฏิบัติการเพื่อเพิ่มประสิทธิภาพการปฏิบัติงานของเจ้าหน้าที่สำนักงานอุตสาหกรรมจังหวัด ณ ห้องปฏิบัติการคอมพิวเตอร์ สำนักบริการคอมพิวเตอร์ มหาวิทยาลัยเกษตรศาสตร์ (บางเขน)
วันนี้ ( 20 ตุลาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการฝึกสัมมนาเชิงปฏิบัติการเพื่อเพิ่มประสิทธิภาพการปฏิบัติงานของเจ้าหน้าที่สำนักงานอุตสาหกรรมจังหวัด พร้อมมอบแนวนโยบายการดำเนินงานของกระทรวงอุตสาหกรรม ซึ่งหลักสูตรดังกล่าว จัดขึ้นระหว่างวันที่ 19 - 21 ตุลาคม 2563 เพื่อบริหารจัดการข้อมูล เชื่องโยง แลกเปลี่ยนและบูรณาการข้อมูล พร้อมยกระดับการปฏิบัติงานของเจ้าหน้าที่ให้สามารถอำนวยความสะดวกในการให้บริการแก่ประชาชนต่อไป
โดยมี นางสาวณิรดา วิสุทธิชาติธาดา ผู้อำนวยการศูนย์เทคโนโลยีสารสนเทศและการสื่อสาร ให้การต้อนรับ ณ ห้องปฏิบัติการคอมพิวเตอร์ สำนักบริการคอมพิวเตอร์ มหาวิทยาลัยเกษตรศาสตร์ (บางเขน)
#กระทรวงอุตสาหกรรม #อุตสาหกรรมจังหวัด #แลกเปลี่ยนและบูรณาการข้อมูล #prindustry
วันอังคารที่ 20 ตุลาคม 2563
การประชุมคณะทำงานพิจารณากำหนดประสิทธิภาพการผลิตน้ำตาลของโรงงาน ครั้งที่ 2/2563 (ผ่านสื่ออิเล็กทรอนิกส์)
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทำงานพิจารณากำหนดประสิทธิภาพการผลิตน้ำตาลของโรงงาน ครั้งที่ 2/2563 (ผ่านสื่ออิเล็กทรอนิกส์) ณ ห้องประชุม ชั้น 1 สำนักงานคณะกรรมการอ้อยและน้ำตาลทราย
วันนี้ (20 ตุลาคม 2563) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทำงานพิจารณากำหนดประสิทธิภาพการผลิตน้ำตาลของโรงงาน ครั้งที่ 2/2563 (ผ่านสื่ออิเล็กทรอนิกส์) โดยมี นายเอกภัทร วังสุวรรณ เลขาธิการคณะกรรมการอ้อยและน้ำตาลทราย นายประสิทธิ์ วงษาเทียมผู้อำนวยการกองอุตสาหกรรมอ้อย น้ำตาลทราย และอุตสาหกรรมต่อเนื่อง และผู้แทนจากหน่วยงานที่เกี่ยวข้องเข้าร่วมประชุม ณ ห้องประชุม ชั้น 1 สำนักงานคณะกรรมการอ้อยและน้ำตาลทราย
วันอังคารที่ 20 ตุลาคม 2563
นายกรัฐมนตรีให้ทบทวนคำสั่งระงับการออกกาศสื่อออนไลน์ต่าง ๆ วอนสื่อมวลชนระมัดระวังไม่เผยแพร่ข้อมูลอันเป็นเท็จ
นายกรัฐมนตรีให้ทบทวนคำสั่งระงับการออกกาศสื่อออนไลน์ต่าง ๆ วอนสื่อมวลชนระมัดระวังไม่เผยแพร่ข้อมูลอันเป็นเท็จ
วันนี้ (20 ต.ค. 63) เวลา 13.30 น. ณ ตึกสันติไมตรี (หลังใน) ทำเนียบรัฐบาล หลังการประชุมคณะรัฐมนตรี
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงต่อสื่อมวลชนประจำทำเนียบรัฐบาล กรณีเอกสารสำคัญคำสั่งจากผู้บัญชาการตำรวจแห่งชาติ ในฐานะผู้รับผิดชอบในการแก้ไขสถานการณ์ฉุกเฉินที่มีความร้ายแรง เพื่อการตรวจสอบและให้ระงับการออกอากาศรายการของสื่อ สื่อออนไลน์ ที่มีเนื้อหาสาระกระทบต่อความมั่นคงและความสงบเรียบร้อยของประเทศ เมื่อวันที่ 16 ตุลาคม 2563
นายกรัฐมนตรีย้ำว่าสื่อมวลชนล้วนเป็นภาคส่วนสำคัญของสังคมไทย คือพลังสำคัญที่จะสร้างความชอบธรรม สร้างสรรค์ และสร้างการเปลี่ยนแปลงที่ดีให้กับประเทศได้ บทบาทของสื่อที่ทำหน้าที่อย่างมีสิทธิ เสรีภาพ มีความเป็นกลาง ได้สร้างคุณประโยชน์มากมายต่อประเทศไทยมาโดยตลอด โดยเฉพาะการปกป้องผลประโยชน์ของประชาชนและประเทศชาติ ด้วยการเฝ้าระวัง ตรวจสอบสิ่งต่าง ๆ ในสังคม การตรวจสอบและการถ่วงดุลอำนาจ วันนี้ ได้สั่งการพร้อมมอบแนวทางให้เจ้าหน้าที่ตำรวจและหน่วยงานที่เกี่ยวข้องผู้ตัดสินใจออกคำสั่งดังกล่าว ขอให้ทบทวนคำสั่งระงับการออกอากาศต่าง ๆ และขอให้พิจารณาคำนึงถึงสิทธิเสรีภาพของสื่อมวลชนเป็นสำคัญ ยกเว้นบางกรณีที่มีการเผยแพร่ข้อมูลเท็จ บิดเบือนข้อเท็จจริง ยุยงปลุกปั่น หรือ Fake News ที่ชัดเจน นำเสนอข่าวที่ตั้งใจบิดเบือนมีเนื้อหาก้าวล่วง ละเมิดสิทธิตามกฎหมายของผู้อื่น ให้เจ้าหน้าที่ตำรวจยึดหลักการตามกฎหมาย และดำเนินการเฉพาะเป็นเรื่อง ๆ ไปทั้งนี้ จึงอยากสร้างความเข้าใจแก่ทุกภาคส่วน บางอย่างที่มีความจำเป็นต้องถูกระงับการออกกาศตามคำสั่งก็ต้องปฏิบัติตาม
“หน้าที่ของเราทุกคนที่ต้องช่วยกันป้องกันกำจัดการกระทำที่มีเจตนาร้ายต่อประเทศ ความพยายามที่จะยุยงปลุกปั่น สร้างความวุ่นวายและความแตกแยกในประเทศไม่ต้องยอมให้เกิดขึ้น นายกรัฐมนตรีไม่เคยละเมิดสิทธิใคร แต่ทุกฝ่ายก็ต้องระวังการละเมิดสิทธิของผู้อื่นด้วย” นายกรัฐมนตรีกล่าวย้ำในตอนท้าย
....................
กลุ่มประชาสัมพันธ์และเผยแพร่ สำนักโฆษก
วันอังคารที่ 20 ตุลาคม 2563
‘สุชาติ’ มอบ ที่ปรึกษารัฐมนตรีฯ ส่งเสริมแรงงานสัมพันธ์แบบหุ้นส่วนในสถานประกอบการ จ.เพชรบุรี
รัฐมนตรีว่าการกระทรวงแรงงาน มอบหมาย ที่ปรึกษารัฐมนตรีว่าการกระทรวงแรงงาน ประธานเปิดการประชุมมาตรการส่งเสริมแรงงานสัมพันธ์เชิงรุกในช่วงโควิด -19 ยกระดับคุณภาพชีวิตและผลิตภาพแรงงาน ส่งเสริมระบบแรงงานสัมพันธ์แบบหุ้นส่วน และบรรเทาปัญหาการเลิกจ้าง
เมื่อวันที่ 20 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้
นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานเปิดการประชุมมาตรการส่งเสริมแรงงานสัมพันธ์เชิงรุกในภาวะวิกฤต COVID-19 ยกระดับคุณภาพชีวิตและผลิตภาพแรงงาน ส่งเสริมระบบแรงงานสัมพันธ์แบบหุ้นส่วน และบรรเทาปัญหาการเลิกจ้าง ณ บริษัท ซีอาร์ซี ไทวัสดุ จำกัด สาขาเพชรบุรี ตำบลสมอพลือ อำเภอบ้านลาด จังหวัดเพชรบุรี โดยมี รองผู้ว่าราชการจังหวัดเพชรบุรี นายอำเภอบ้านลาด นายกองค์การบริหารส่วนตำบลสมอพลือ ผู้บริหารบริษัท ซีอาร์ซี ไทวัสดุ จำกัด และหัวหน้าส่วนราชการในสังกัดกระทรวงแรงงานจังหวัดเพขรบุรี ให้การต้อนรับ โดยที่ปรึกษารัฐมนตรีฯ กล่าวว่า รัฐบาล ภายใต้การนำของ พล.อ.ประยุทธ์ จันทร์โอชา นายกรัฐมนตรี ให้ความสำคัญกับการส่งเสริมระบบการจ้างงานเพื่อการขับเคลื่อนเศรษฐกิจของประเทศ และในวันนี้ ท่านสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้ดิฉันมาเป็นประธานเปิดการประชุมมาตรการส่งเสริมแรงงานสัมพันธ์เชิงรุกในภาวะวิกฤต COVID-19 ยกระดับคุณภาพชีวิตและผลิตภาพแรงงาน ส่งเสริมระบบแรงงานสัมพันธ์แบบหุ้นส่วน และบรรเทาปัญหาการเลิกจ้าง ซึ่งระบบแรงงานสัมพันธ์มีความสำคัญต่อระบบการจ้างงานและควรน้อมนำหลักปรัชญาเศรษฐกิจพอเพียงและศาสตร์พระราชาของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาปรับใช้ในการสร้างแรงงานสัมพันธ์ที่ดีภายใต้กรอบแนวคิด” นายจ้างและลูกจ้างร่วมกันเป็นหุ้นส่วนการทำงาน” และร่วมมือในการพัฒนาระบบแรงงานสัมพันธ์ในองค์กร การแก้ไขปัญหาข้อพิพาทแรงงานและข้อขัดแย้ง โดยนำหลักสุจริตใจมาใช้เป็นหลักการเจรจาต่อรอง ตลอดจนการส่งเสริมและสนับสนุนให้เกิดความร่วมมือระหว่างนายจ้างและลูกจ้าง ก่อให้เกิดความสัมพันธ์อันดีและมิตรภาพที่ยั่งยืน และเกิดความสันติสุขในแวดวงแรงงาน โดยเฉพาะในช่วงที่กำลังอยู่ในสถานการณ์การแพร่ระบาดของโควิด – 19
นางธิวัลรัตน์ กล่าวอีกว่า การจัดการประชุมในวันนี้ ถือว่าเป็นประโยชน์ต่อการพัฒนาการบริหารแรงงานสัมพันธ์ นายจ้างลูกจ้างได้ร่วมกันเป็นหุ้นส่วนความคิด หุ้นส่วนชีวิตและหุ้นส่วนการทำงาน เกิดความมั่นคงก้าวหน้าในการดำเนินธุรกิจ ซึ่งในยุคโควิด -19 นี้ นายจ้างลูกจ้างต้องร่วมมือกันในเชิงรุก ไม่ก่อให้เกิดปัญหาข้อขัดแย้ง ต้องประดับประคอง ให้สถานประกอบกิจการดำเนินการต่อไปโดยไม่มีการเลิกจ้างหรือปิดกิจการ ควรมีการใช้ระบบทวิภาคีในการปรึกษาหารือ หรือเจรจากันหากมีความจำเป็น ต้องลดจำนวนลูกจ้าง ขอให้นำมาตรการและแนวทางบรรเทาปัญหาการเลิกจ้างมาใช้เป็นแนวทางในการดำเนินการแก้ไขปัญหาข้อพิพาทแรงงานและข้อขัดแย้ง และร่วมมือกันในการพัฒนาระบบแรงงานสัมพันธ์ในองค์กรต่อไป
วันอังคารที่ 20 ตุลาคม 2563
ปลัดกระทรวงยุติธรรม เปิดการฝึกอบรมหลักสูตรการบริหารงานยุติธรรมระดับกลาง รุ่นที่ ๑๖ (ยธก.๑๖) ภายใต้หัวข้อ​ "เสริม​สร้าง​ความ​รู้​ สู่ความก้าวหน้า​ของกระบวนการยุติธรรม"
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการฝึกอบรมหลักสูตรการบริหารงานยุติธรรมระดับกลาง รุ่นที่ ๑๖ (ยธก.๑๖)
ในวันจันทร์ที่ ๑๙ ตุลาคม ๒๕๖๓​ เวลา ๑๐.๐๐ น.​ ณ ห้องประชุมสำนักงานกิจการยุติธรรม ชั้น ๕ วิทยาลัยกิจการยุติธรรม สำนักงานกิจการยุติธรรม อาคารรัฐประศาสนภักดี ศูนย์ราชการเฉลิมพระเกียรติฯ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการฝึกอบรมหลักสูตรการบริหารงานยุติธรรมระดับกลาง รุ่นที่ ๑๖ (ยธก.๑๖) พร้อมทั้งบรรยายพิเศษในหัวข้อ "ยุทธศาสตร์ชาติและการปฏิรูปประเทศ : มิติด้านกระบวนการยุติธรรม"​ เพื่อเสริมสร้าง​องค์​ความรู้​ ทักษะ​ และทัศนคติ​ให้แก่บุคลากร​ระดับกลางในกระบวนการ​ยุติธรรม​ เพื่อ​ส่งเสริม​การคิดวิเคราะ​ห์ และร่วมกันอภิปราย​ ถึงสภาพ​ปัญหาต่างๆ​ ในกระบวนการ​ยุติธรรม​และร่วมกันหาแนวทางแก้ไขปัญหา​ โดยเน้นการหาความร่วมมือ​ สร้างเครือข่ายเพื่อพัฒนา​กระบวนการ​ยุติธรรม​ โดยมีหัวข้อหลัก​ คือ​ "เสริมสร้าง​ความรู้​ สู่ความ​ก้าวหน้า​ของกระบวนการ​ยุติธรรม" โดยมี​ผู้เข้ารับการอบรม​ประกอบด้วยบุคลากรในกระบวนการ​ยุติธรรม​ จำนวน​ ๕๐​ คน​ โอกาสนี้​ ปลัดกระ​ทรวง​ยุติธรรม​ กล่าวใจความ​ตอนหนึ่งว่า​ บทบาทหน้าที่ของกระทรวงยุติธรรมมีความเกี่ยวข้องกับหลายหน่วยงาน โดยแต่ละหน่วยงานจะมีกลไกการดำเนินงานที่ต่างกัน ดังนั้น การทำงานจึงต้องมีการบูรณาการทำงานร่วมกันเพื่อเพิ่มประสิทธิภาพในการดำเนินงาน ตลอดจนการพัฒนาทักษะทางด้านนวัตกรรม และนำเทคโนโลยีมาปรับใช้ในการพัฒนางานด้านกระบวนการยุติธรรม หลักสูตรนี้จึงเป็นหลักสูตรที่เสริมสร้างทักษะการคิดวิเคราะห์และสร้างวิสัยทัศน์ให้แก่บุคลากรระดับกลาง ที่จะก้าวไปเป็นบุคลากรระดับสูงในอนาคตต่อไป
วันอังคารที่ 20 ตุลาคม 2563
การประชุมรับฟังความเห็นต่อมาตรการยกเลิกการใช้แร่ใยหินไครโซไทล์เป็นวัตถุดิบในการผลิต (กลุ่มผลิตภัณฑ์กระเบื้องและท่อซีเมนต์ใยหิน)
นายภานุวัฒน์ ตริยางกูรศรี รองปลัดกระทรวงอุตสาหกรรมเป็นประธาน การประชุมรับฟังความเห็นต่อมาตรการยกเลิกการใช้แร่ใยหินไครโซไทล์เป็นวัตถุดิบในการผลิต (กลุ่มผลิตภัณฑ์กระเบื้องและท่อซีเมนต์ใยหิน) ณ ห้องประชุม 509 ชั้น 5 กรมโรงงานอุตสาหกรรม
วันที่ 19 ตุลาคม 2563 เวลา 13.30 น. นายภานุวัฒน์ ตริยางกูรศรี รองปลัดกระทรวงอุตสาหกรรมเป็นประธาน การประชุมรับฟังความเห็นต่อมาตรการยกเลิกการใช้แร่ใยหินไครโซไทล์เป็นวัตถุดิบในการผลิต (กลุ่มผลิตภัณฑ์กระเบื้องและท่อซีเมนต์ใยหิน) โดยมี นายทาวัน ทวีถาวรสวัสดิ์ รองอธิบดีกรมโรงงานอุตสาหกรรม นายวีระกิตติ์ รันทกิจธนวัชร์ รองเลขาธิการสำนักงานมาตรฐานผลิตภัณฑ์อุตสาหกรรม รักษาการ รองอธิบดีกรมโรงงานอุตสาหกรรม นางสาวรัตนา รักษ์ตระกูล ผู้อำนวยการกองบริหารจัดการวัตถุอันตราย นายศุภชัย โปฎก ผู้อำนวยการกองบริการงานอนุญาตโรงงาน 1 ผู้ประกอบการและเจ้าหน้าที่ที่เกี่ยวข้องเข้าร่วมประชุม ณ ห้องประชุม 509 ชั้น 5 กรมโรงงานอุตสาหกรรม
วันอังคารที่ 20 ตุลาคม 2563
กระทรวงยุติธรรม เข้าร่วมงาน “ ธ สถิตในดวงใจไทยนิรันดร์ ”
กระทรวงยุติธรรม เข้าร่วมงาน “ ธ สถิตในดวงใจไทยนิรันดร์ ”
ในวันจันทร์ที่ ๑๒ ตุลาคม ๒๕๖๓ เวลา ๑๕.๐๐ น.
นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม
เป็นผู้แทนกระทรวงยุติธรรม เข้าร่วมงาน “ ธ สถิตในดวงใจไทยนิรันดร์ ”
เพื่อน้อมรำลึกในพระมหากรุณาธิคุณในห้วงเดือนตุลาคม ๒๕๖๓
เนื่องในวันคล้ายวันสวรรคตพระบาทสมเด็จพระบรมชนกาธิเบศร
มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๓
ซึ่งจัดขึ้นระหว่างวันที่ ๑๒ – ๑๘ ตุลาคม ๒๕๖๓ ณ ไลฟ์สไตล์ ฮอลล์​
ชั้น ๒ ศูนย์การค้าสยามพารากอน กรุงเทพมหานคร
วันอังคารที่ 20 ตุลาคม 2563
​ปรับเงื่อนไข-ขยายเวลา โครงการกำลังใจ-เราเที่ยวด้วยกัน
วันอังคารที่ 20 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปรับรายละเอียดของแพ็คเกจ“กำลังใจ”และ“เราเที่ยวด้วยกัน” โดยอนุมัติให้เจ้าหน้าที่ศูนย์บริการสาธารณสุขกรุงเทพมหานคร และเจ้าหน้าที่งานสาธารณสุขมูลฐานภาคประชาชนระดับจังหวัดและระดับอำเภอ สามารถเข้าร่วมโครงการกำลังใจได้ ส่วนผู้ที่เข้าร่วมโครงการเราเที่ยวด้วยกัน สามารถใช้บริการโรงแรมที่พักและใช้ E-Voucher สำหรับค่าอาหาร ค่าสินค้า OTOP ในจังหวัดตามภูมิลำเนาได้ รวมทั้งขยายเวลาใช้สิทธิ์โครงการกำลังใจและเราเที่ยวด้วยกัน จากเดิมถึงวันที่ 31 ธ.ค. 63 ให้ไปสิ้นสุดวันที่ 31 ม.ค. 64 ทั้งนี้ รัฐบาลมุ่งหวังฟื้นฟูเศรษฐกิจและสร้างขวัญกำลังใจแก่บุคลากรด้านสาธารณสุขอีกด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 20 ตุลาคม 2563
“อนุชา” เผยความเห็นที่แตกต่างในสังคมประชาธิปไตยเป็นเรื่องที่ถูกต้อง ระบุการบังคับขู่เข็ญไม่ใช่เรื่องที่ถูกต้อง วอนหันหน้าหาทางออกร่วมกัน เพื่อประเทศชาติ
“อนุชา” เผยความเห็นที่แตกต่างในสังคมประชาธิปไตยเป็นเรื่องที่ถูกต้อง ระบุการบังคับขู่เข็ญไม่ใช่เรื่องที่ถูกต้อง วอนหันหน้าหาทางออกร่วมกัน เพื่อประเทศชาติ
วันนี้ (20 ตุลาคม 2563) เวลา 08.00 น. ณ บริเวณหน้าตึกบัญชาการ 1 ทำเนียบรัฐบาล นายอนุชา นาคาศัย รัฐมนตรีประจำสำนักนายกรัฐมนตรีกล่าวถึงกรณีที่มีการเสนอให้เปิดประชุมสภาสมัยวิสามัญเพื่อหาทางออกให้กับประเทศ จะมีการหารือในที่ประชุมครม.หรือไม่นั้นว่า จากที่เข้าร่วมประชุมกับนายชวน หลีกภัย ประธานรัฐสภา ร่วมกับพรรคร่วมรัฐบาล และพรรคฝ่ายค้านที่ประชุมเกือบร้อยเปอร์เซ็นต์มีความคิดเห็นตรงกันสมควรที่จะเปิดประชุมสมัยวิสามัญ เพื่อพูดคุยกันถึงปัญหาที่เกิดขึ้น ซึ่งตอนแรกคิดว่าจะมีการลงรายชื่อเพื่อให้เปิดประชุม แต่ก็ได้ข้อสรุปว่าให้นายชวนทำหนังสือเสนอมายัง ครม. เพื่อขอความเห็นชอบเปิดประชุมวิสามัญ อภิปรายทั่วไปแบบไม่ลงมติ ตามมาตรา 165 โดย เมื่อวานนี้ นายชวน หลีกภัยฯ ได้ทำหนังสือส่งมายังนายกฯเพื่อให้ทันในการประชุมครม.วันนี้ แล้ว
รัฐมนตรีประจำสำนักนายกรัฐมนตรีกล่าวต่อไปว่า มติที่ประชุมเพียงยื่นมาแค่ขอเปิดประชุมรัฐสภาเท่านั้น ไม่ได้ระบุว่าเป็นวันไหนเพราะต้องมีขั้นตอน ในการออกพระราชกฤษฎีกาเปิดสมัยประชุมวิสามัญ ซึ่งยังไม่ทราบขั้นตอนนำขึ้นทูลเกล้าฯ ซึ่ง ครม. จะเป็นผู้ตัดสินใจว่าจะใช้เวลากี่วัน ซึ่งเมื่อเปิดประชุมฯ แล้วต้องพูดคุยกัน โดยยังไม่ได้สรุปประเด็นว่าจะพูดคุยหารือในประเด็นใดบ้าง แต่ทุกปัญหาจะนำเข้าสู่ที่ประชุม
สำหรับกรณีที่กลุ่มผู้ชุมนุมอาจจะยังไม่รอการประชุมของรัฐสภา เพราะมีการยื่นเงื่อนไข ให้ทำตามข้อเรียกร้องทั้ง 3 ข้อ ภายใน 24 ชั่วโมงนั้น รัฐมนตรีประจำสำนักนายกรัฐมนตรีกล่าวว่า เป็นความเห็นที่แตกต่าง ยืนยันว่าความเห็นที่แตกต่างจะต้องนำไปพิจารณาในสภา เพราะมีส่วนเกี่ยวข้องโดยตรงในเรื่องของรัฐธรรมนูญ ส่วนเรื่องอื่น ๆ เป็นเพียงข้อคิดเห็นและข้อเสนอแนะ ตนพูดในฐานะสมาชิกรัฐสภา ทั้งนี้ ในสังคมประชาธิปไตยการเรียกร้องเป็นสิ่งที่ถูกต้อง แต่ถ้าการบังคับหรือขู่เข็ญไม่ใช่เรื่องที่ถูกต้อง และบางเรื่องแต่ละพรรคการเมืองมีจุดยืนอยู่แล้ว เช่น ไม่ต้องยุ่งเกี่ยวกับเรื่องสถาบัน จึงอยากฝากถึงผู้ชุมนุมและนักศึกษาว่าสิ่งที่เราพยายามทำนั้นทำเพื่อประเทศชาติ ไม่ใช่ทุกความเห็นจะต้องไปในทิศทางเดียวกันคงต้องมาพูดคุยหาทางออกร่วมกัน อย่างไรก็ตามทุกคนอยากเห็นว่าเวทีรัฐสภา สามารถแก้ปัญหาให้กับประชาชนได้หรือไม่ในฐานะนักการเมืองเราอยากทำตรงนั้นให้เกิดขึ้น ส่วนตัวคิดว่าอาจใช้เวลาพูดคุยในสภาประมาณ 1-3 วัน เชื่อว่าคงได้ข้อสรุปว่าจะไปในทิศทางไหน
รัฐมนตรีประจำสำนักนายกรัฐมนตรีกล่าวว่า แม้เวลาแค่ 1-2 ชั่วโมง เราก็เห็นตรงกันว่ามีค่าสำหรับการพูดคุยกันเพื่อหาทางออกร่วมกัน เราจะมีมติออกมาร่วมกัน ซึ่งนักการเมืองทุกคนก็อยากเห็นความสงบสุข หากการประชุมผ่านไปแล้วแต่ม็อบยังคงอยู่ ค่อยหาวิธีที่จะมีบทสรุปร่วมกันอย่างสันติวิธีต่อไป
-----------------------------------------------------------
วันอังคารที่ 20 ตุลาคม 2563
การประชุมพิจารณาร่างตัวชี้วัดการประเมินส่วนราชการตามมาตรการปรับปรุงประสิทธิภาพในการปฏิบัติราชการระดับกระทรวง และระดับกรม ประจำปีงบประมาณ พ.ศ.2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมพิจารณาร่างตัวชี้วัดการประเมินส่วนราชการตามมาตรการปรับปรุงประสิทธิภาพในการปฏิบัติราชการระดับกระทรวง และระดับกรม ประจำปีงบประมาณ พ.ศ.2564
วันนี้ (20 ตุลาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมพิจารณาร่างตัวชี้วัดการประเมินส่วนราชการตามมาตรการปรับปรุงประสิทธิภาพในการปฏิบัติราชการระดับกระทรวง และระดับกรม ประจำปีงบประมาณ พ.ศ.2564 เพื่อให้ความคิดเห็นและข้อเสนอแนะ โดยมีผู้บริหารระดับสูงของกระทรวงอุตสาหกรรม และผู้แทนสำนักงาน ก.พ.ร. เข้าร่วมประชุม ณ ห้องประชุม อก. 1 ชั้น 2 อาคารสำนักงานปลัดกระทรวงอุตสาหกรรม
วันอังคารที่ 20 ตุลาคม 2563
​นายกรัฐมนตรีเชิญชวนเที่ยวงาน “สีสันแห่งสายน้ำ มหกรรมลอยกระทงปี 2563” พร้อมมอบคำอธิษฐานให้ประเทศมีความสุข สงบ ประเทศไทยเจริญก้าวหน้า
​นายกรัฐมนตรีเชิญชวนเที่ยวงาน “สีสันแห่งสายน้ำ มหกรรมลอยกระทงปี 2563” พร้อมมอบคำอธิษฐานให้ประเทศมีความสุข สงบ ประเทศไทยเจริญก้าวหน้า
วันนี้ (20 ต.ค. 63) นายอนุชา บูรพชัยศรี โฆษกประจำสำนักนายกรัฐมนตรี เปิดเผยภารกิจก่อนการประชุมคณะรัฐมนตรีว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายดิสทัต โหตระกิตย์ เลขาธิการนายกรัฐมนตรี เยี่ยมชมนิทรรศการงานสีสันแห่งสายน้ำ มหกรรมลอยกระทง ประจำปี 2563 โดยการท่องเที่ยวแห่งประเทศไทย (ททท.) ณ ตึกสันติไมตรี ทำเนียบรัฐบาล
โอกาสนี้ นายยุทธศักดิ์ สุภสร ผู้ว่าการการท่องเที่ยวแห่งประเทศไทยนำคณะ ประชาสัมพันธ์ “สีสันแห่งสายน้ำ มหกรรมลอยกระทงปี 2563” ซึ่งในปีนี้ในพื้นที่กรุงเทพมหานคร จะจัดงาน CHAO PHRAYA RIVER OF ETERNAL PROSPERITY ณ ริเวอร์พาร์ค ไอคอนสยาม และ Bangkok River Festival 2020 ณ 9 ท่าน้ำริมแม่น้ำเจ้าพระยา รวมถึงจังหวัดพระนครศรีอยุธยาและพื้นที่เอกลักษณ์ 5 แห่ง ประกอบไปด้วย“ประเพณียี่เป็งเชียงใหม่” รอบเมืองเชียงใหม่ ประเพณีลอยกระทง เผาเทียน เล่นไฟ จังหวัดสุโขทัย ประจำปี 2563 ประเพณีลอยกระทงสายไหลประทีป 1,000 ดวง ประจำปี 2563 ประเพณีงานลอยกระทงกาบกล้วยเมืองแม่กลอง ประจำปี 2563 และ ประเพณี สมมาน้ำ คืนเพ็ง เส็งประทีป ครั้งที่ 22 ประจำปี 2563 ระหว่างวันที่ 30 ต.ค. – 1 พ.ย. 63 ซึ่งปีนี้จะเป็นการจัดงานในรูปแบบชีวิตวิถีใหม่ New Normal เพื่อป้องกันการแพร่ระบาดของเชื้อไวรัสโควิด-19 อาทิ จำกัดจำนวนคนเข้าชมงาน การจองเข้าร่วมงานล่วงหน้าผ่านแอปพลิเคชัน การคัดกรองผู้เข้าร่วมงาน เป็นต้น
นายกรัฐมนตรี กล่าวขอให้ทุกคนรวมพลังความรัก ความสามัคคี ร่วมกันสืบสานอนุรักษ์วัฒนธรรมประเพณีอันดีงามของไทยให้คงอยู่ยาวนาน นอกจากนี้ ยังกระตุ้นการท่องเที่ยวช่วยสร้างรายได้ให้แก่คนในท้องถิ่นอีกด้วยจึงอยากเชิญชวนประชาชนคนไทยเที่ยวงานลอยกระทงที่จัดขึ้นในพื้นที่ใกล้เคียงในจังหวัดขึ้นต่าง ๆ พร้อมกันนี้นายกรัฐมนตรียังได้ยกกระทงขึ้นกล่าวอธิษฐานจิต “ขอให้ประเทศไทยมีแต่ความสุข สงบ ประเทศไทยเจริญก้าวหน้า” อีกด้วย
--------------------------
วันพฤหัสบดีที่ 29 ตุลาคม 2563
‘รมช.ประภัตร’ ลงพื้นที่ติดตามน้ำท่วมปักธงชัย โคราช แจกถุงยังชีพ-หญ้าอาหารสัตว์พระราชทาน
‘รมช.ประภัตร’ ลงพื้นที่ติดตามน้ำท่วมปักธงชัย โคราช แจกถุงยังชีพ-หญ้าอาหารสัตว์พระราชทาน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ติดตามสถานการณ์น้ำท่วมในพื้นที่อำเภอปักธงชัย พร้อมให้กำลังใจพี่น้องเกษตรกร ตลอดจนได้มอบถุงยังชีพ สิ่งของที่จำเป็นและหญ้าอาหารสัตว์พระราชทาน โดยกรมปศุสัตว์ กระทรวงเกษตรและสหกรณ์ให้กับเกษตรกรในพื้นที่ตำบลงิ้ว อำเภอปักธงชัย จ.นครราชสีมา ที่ประสบภัยน้ำท่วม พร้อมรับฟังปัญหาความเดือดร้อน โอกาสนี้ได้ลงพื้นที่สำรวจนาข้าวที่ได้รับความเสียหาย โดยให้หน่วยงานที่เกี่ยวข้องเข้าให้การช่วยเหลือเร่งด่วน
นายประภัตร กล่าวว่า อ.ปักธงชัย มีเกษตรกร 3,836 ราย พื้นที่ได้รับผลกระทบ 19,233 ไร่ แบ่งเป็น ข้าว 7,186 ไร่ พืชไร่ 11,463 ไร่ พืชสวนและอื่นๆ 584 ไร่ อย่างไรก็ตาม เมื่อสถานการณ์คลี่คลายแล้ว จะเข้าไปสำรวจความเสียหายเพื่อดำเนินการช่วยเหลือตามระเบียบกระทรวงการคลังฯ ต่อไป โดยรัฐบาลมีค่าชดเชยความเสียหายตามระเบียบกระทรวงการคลังฯ ไร่ละ 1,113 บาท ตลอดจนเตรียมเมล็ดพันธุ์ข้าวส่งเสริมให้พี่น้องเกษตรกรปลูกหลังจากนี้ เพื่อให้มีรายได้เสริม รวมถึงโครงการเสริมสร้างรายได้ให้แก่เกษตรกรในช่วงฤดูแล้ง ปี 2563/64 จำนวน 7 โครงการ ได้แก่ 1) โครงการส่งเสริมการปลูกพืชใช้น้ำน้อย (ข้าวโพดเลี้ยงสัตว์ ถั่วเขียว) 2) โครงการพัฒนาเสริมทางเลือกอาชีพประมงในบ่อดิน (ปลาดุก, ปลาตะเพียนขาว) 3) โครงการเพิ่มผลผลิตกุ้งก้ามกราม 4) โครงการส่งเสริมการเลี้ยงสัตว์ปีก (ไก่พื้นเมือง, เป็ดไข่, เป็ดเทศ) 5) โครงการส่งเสริมปลูกพืชอาหารสัตว์ 6) โครงการสร้างรายได้และพัฒนาอาชีพการเกษตรให้แก่สมาชิกสถาบันเกษตรกร และ 7) โครงการส่งเสริมการแปรรูปสินค้าเกษตรเพื่อสร้างรายได้ให้แก่เกษตรกร ซึ่งจะนำเสนอคณะรัฐมนตรีเพื่อพิจารณาต่อไป
ทั้งนี้ ได้รับรายงานความเสียหายเบื้องต้น จ.นครราชสีมา มีพื้นที่ประสบภัย 22 อำเภอ ผลกระทบด้านการเกษตร (ข้อมูล ณ วันที่ 28 ต.ค.63) 1. ด้านพืช เกษตรกร 50,183 ราย พื้นที่ได้รับผลกระทบ 151,796 ไร่ แบ่งเป็น ข้าว 67,250 ไร่ พืชไร่ 82,260 ไร่ พืชสวนและอื่นๆ 2,286 ไร่ อยู่ระหว่างสำรวจความเสียหาย 2. ด้านประมง ไม่ได้รับผลกระทบ และ 3. ด้านปศุสัตว์ เกษตรกร 17 ราย สัตว์ได้รับผลกระทบ 957 ตัว แบ่งเป็น โค 567 ตัว แพะ-แกะ 90 ตัว สัตว์ปีก 300 ตัว อยู่ระหว่างสำรวจความเสียหาย
วันพฤหัสบดีที่ 29 ตุลาคม 2563
สธ.ส่งหน่วยแพทย์เคลื่อนที่ ทีมหมอครอบครัว และอสม. ดูแลประชาชนที่ได้รับผลกระทบจากพายุ “โมลาเบ”
กระทรวงสาธารณสุข ออกหน่วยแพทย์เคลื่อนที่ให้บริการดูแลสุขภาพประชาชนในพื้นที่ที่ได้รับผลกระทบจากพายุ “โมลาเบ” โดยเฉพาะกลุ่มเปราะบาง ผู้ป่วยติดบ้านติดเตียง โรคเรื้อรัง ผู้สูงอายุ ไม่ให้ขาดยา ส่งทีมหมอครอบครัวอสม. เยี่ยมบ้าน ให้คำแนะนำป้องกันโรคที่มากั
กระทรวงสาธารณสุข ออกหน่วยแพทย์เคลื่อนที่ให้บริการดูแลสุขภาพประชาชนในพื้นที่ที่ได้รับผลกระทบจากพายุ “โมลาเบ” โดยเฉพาะกลุ่มเปราะบาง ผู้ป่วยติดบ้านติดเตียง โรคเรื้อรัง ผู้สูงอายุ ไม่ให้ขาดยา ส่งทีมหมอครอบครัวอสม. เยี่ยมบ้าน ให้คำแนะนำป้องกันโรคที่มากับน้ำท่วม และหลังน้ำลด พร้อมส่งยาและเวชภัณฑ์สนับสนุนแล้ว 58,500 ชุด
วันนี้ (29 ตุลาคม 2563) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และดร.สาธิต ปิตุเตชะ รัฐมนตรีช่วยว่าการกระทรวงสาธารณสุข มีความห่วงใยผู้ประสบภัยจากพายุ “โมลาเบ” ซึ่งมีจังหวัดที่ได้รับผลกระทบ เกิดน้ำท่วมฉับพลัน น้ำป่าไหลหลาก และยังน้ำท่วมขัง 6 จังหวัด คือ จ.อบุลราชธานี จ.นครราชสีมา จ.ปราจีนบุรี จ.สุราษฎร์ธานี จ.นครปฐม และจ.สุพรรณบุรี ได้กำชับให้สถานบริการทุกแห่งให้การดูแลประชาชนอย่างเต็มที่ เฝ้าระวังโรคและภัยสุขภาพที่มากับน้ำท่วม และหลังน้ำลด สั่งการให้ส่วนกลางสนับสนุนยาและเวชภัณฑ์ลงไปช่วยเหลือ ได้ส่งยาและเวชภัณฑ์ให้จังหวัดที่ได้รับผลกระทบแล้ว 58,500 ชุด ขณะนี้มีสถานพยาบาลได้รับผลกระทบ 15 แห่ง ได้แก่ โรงพยาบาล 1 แห่ง โรงพยาบาลส่งเสริมสุขภาพตำบล 13 แห่ง ศูนย์สุขภาพชุมชน 1 แห่ง ทุกแห่งเปิดให้บริการปกติ
นายแพทย์เกียรติภูมิกล่าวต่อว่า ได้กำชับนายแพทย์สาธารณสุขทุกจังหวัดที่ได้รับผลกระทบ จัดหน่วยแพทย์เคลื่อนที่ และส่งเจ้าหน้าที่ ทีมหมอครอบครัว อสม. เยี่ยมบ้าน ให้การดูแลผู้ประสบภัยน้ำท่วม โดยเฉพาะกลุ่มเปราะบาง ผู้ป่วยติดบ้านติดเตียง โรคเรื้อรัง ผู้สูงอายุ ให้ได้รับยาอย่างต่อเนื่อง แนะนำให้ความรู้ในการป้องกันตนเองให้ปลอดภัยจากการจมน้ำ ไฟดูด โรคที่มากับน้ำท่วม เช่น โรคฉี่หนู และเฝ้าระวังโรคติดต่อที่มีผู้ป่วยเป็นกลุ่มก้อน เช่น ไข้หวัด ไข้หวัดใหญ่ อุจจาระร่วงนอกจากนี้ หลายพื้นที่มีน้ำท่วมขังจากฝนที่ตกหนักติดต่อกันตั้งแต่ต้นเดือน ทำให้พบโรคน้ำกัดเท้าเพิ่มขึ้น ดังนั้นหลังลุยน้ำให้รีบล้างทำความสะอาด เช็ดให้แห้ง หากผิวหนังที่เท้า ซอกนิ้ว เปื่อย แดง และลอกมีอาการคัน ให้ทายารักษาโรคน้ำกัดเท้า อย่าเกาเพราะจะทำให้เป็นแผล เกิดการอักเสบติดเชื้อได้ง่าย
************************************* 29 ตุลาคม 2563
วันพฤหัสบดีที่ 29 ตุลาคม 2563
กระทรวงยุติธรรม ประชุมคณะกรรมการศูนย์เฉพาะกิจประสานติดตาม และเฝ้าระวังสถานการณ์เพื่อความสงบเรียบร้อย กระทรวงยุติธรรม ครั้งที่ ๑/๒๕๖๓
นายนิยม เติมศรีสุข รองปลัดกระทรวงยุติธรรม เป็นประธานการประชุมคณะกรรมการศูนย์เฉพาะกิจประสานติดตามและเฝ้าระวัง สถานการณ์เพื่อความสงบเรียบร้อย กระทรวงยุติธรรม ครั้งที่ ๑/๒๕๖๓
ในวันพุธที่ ๒๘ ตุลาคม ๒๕๖๓ เวลา ๑๓.๓๐ น. ณ ห้องประชุมกระทรวงยุติธรรม ๖ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายนิยม เติมศรีสุข รองปลัดกระทรวงยุติธรรม เป็นประธานการประชุมคณะกรรมการศูนย์เฉพาะกิจประสานติดตามและเฝ้าระวัง สถานการณ์เพื่อความสงบเรียบร้อย กระทรวงยุติธรรม ครั้งที่ ๑/๒๕๖๓ โดยมี นายสหการณ์ เพ็ชรนรินทร์ รองปลัดกระทรวงยุติธรรม คณะกรรมการฯ และเจ้าหน้าที่ที่เกี่ยวข้องเข้าร่วมฯ
เพื่อรับทราบคำสั่งกระทรวงยุติธรรม ที่ ๓๖๙/๒๕๖๓ ลงวันที่ ๒๐ ตุลาคม ๒๕๖๓ เรื่อง จัดตั้งศูนย์เฉพาะกิจประสานติดตามและเฝ้าระวังสถานการณ์เพื่อความสงบเรียบร้อย กระทรวงยุติธรรม รวมทั้งพิจารณาแนวทางการดำเนินการเฝ้าระวังติดตามสถานการณ์ และแก้ไขปัญหาการชุมนุมและการก่อความไม่สงบฯ
วันพฤหัสบดีที่ 29 ตุลาคม 2563
ปลัดสธ. แนะ DMHT วัคซีนประจำวัน ป้องกันโควิด 19
ปลัดกระทรวงสาธารณสุข ย้ำประชาชน ยึดหลัก DMHT สร้างภูมิคุ้มกันโควิด 19 ตนเองและคนรอบข้าง ชี้ผลสำรวจพฤติกรรมสุขภาพประชาชนรอบล่าสุด พบการสวมหน้ากาก ลดลงเหลือเพียงร้อยละ 67.1
ปลัดกระทรวงสาธารณสุข ย้ำประชาชน ยึดหลัก DMHT สร้างภูมิคุ้มกันโควิด 19 ตนเองและคนรอบข้าง ชี้ผลสำรวจพฤติกรรมสุขภาพประชาชนรอบล่าสุด พบการสวมหน้ากาก ลดลงเหลือเพียงร้อยละ 67.1
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ขณะนี้สถานการณ์โรคโควิด 19 ของประเทศไทยอยู่ในระดับต่ำ ผู้ติดเชื้อรายใหม่ส่วนใหญ่เป็นผู้ที่เดินทางกลับจากต่างประเทศและเข้ารับการกักตัวในสถานที่กักตัวที่รัฐจัดให้และสถานที่กักตัวที่รัฐกำหนด จากรายงานผู้ป่วยโควิด 19 กว่าร้อยละ 50 เป็นกลุ่มวัยรุ่นและ
วัยทำงาน อายุ 20-49 ปี ส่วนใหญ่ไม่แสดงอาการ ซึ่งกลุ่มนี้มักใช้ชีวิตประจำวัน มีกิจกรรมนอกบ้าน ทำให้มีโอกาสแพร่เชื้อสู่ผู้อื่นได้โดยไม่รู้ตัว เป้าหมายกระทรวงสาธารณสุข ไม่ใช่ทำให้ผู้ติดเชื้อภายในประเทศเป็นศูนย์ แต่เมื่อมีผู้ติดเชื้อจะค้นพบได้เร็ว จำกัดวงการแพร่กระจาย ควบคุมโรคได้ จากประสบการณ์ที่ผ่านมาทำให้เรามีบทเรียน พร้อมรับมือการผ่อนคลายมาตรการต่าง ๆ เพื่อให้เศรษฐกิจเดินหน้าต่อไป และประชาชนต้องปลอดภัย
“ในขณะที่ยังไม่มีวัคซีน สิ่งที่ประชาชนจะใช้เป็นเกราะป้องกันโควิด 19 คือ วัคซีน DMHT โดย D : Social Distancing เว้นระยะห่าง M : Mask สวมหน้ากากผ้า/หน้ากากอนามัยทุกครั้งที่ออกนอกบ้าน อยู่ในพื้นที่สาธารณะ H : Hand ล้างมือบ่อยๆ ด้วยน้ำและสบู่หรือเจลแอลกอฮอล์ และ T : Testing การตรวจเร็ว รักษาเร็ว ควบคุมโรคได้เร็ว ปฏิบัติให้ต่อเนื่องจะช่วยป้องกันโรคได้” นายแพทย์เกียรติภูมิกล่าว
ทั้งนี้ ผลสำรวจการรับรู้ ทัศนคติ และพฤติกรรมสุขภาพของประชาชนเรื่องโรคโควิด 19 (ดีดีซีโพล) ของกรมควบคุมโรคครั้งล่าสุด เก็บข้อมูลออนไลน์วันที่ 1 – 14 ตุลาคม 2563 ผู้ตอบแบบสอบถาม 2,670 คน พบว่า ประชาชนมีแนวโน้มพฤติกรรมสุขภาพลดลง ทั้งการสวมหน้ากากเมื่อไม่มีอาการป่วยลดลงมาอย่างต่อเนื่องเหลือเพียงร้อยละ 67.1 จากที่เคยสูงถึงร้อยละ 93.5 ในช่วงต้นที่พบการแพร่ระบาดเป็นวงกว้าง, สวมหน้ากากเมื่อมีอาการป่วยลดลงอย่างเห็นได้ชัดเหลือเพียงร้อยละ 81.8 และจะสวมหน้ากากต่อเนื่องลดลงเหลือร้อยละ 51.4
ส่วนการล้างมือหลังเข้าห้องสุขา และก่อน-หลังรับประทานอาหาร แนวโน้มคงที่ อยู่ในระดับดี ประมาณร้อยละ 70 - 86 การออกไปในที่ชุมชน ไปท่องเที่ยวมากขึ้น โดยการออกนอกบ้านเท่าที่จำเป็นเพิ่มจากร้อยละ 19.6 เป็นร้อยละ 30 นอกจากนี้ พบว่าประชาชนยังมีความวิตกกังวลเกี่ยวกับสถานการณ์โรคโควิด 19 อยู่ โดยกังวลระดับมากร้อยละ 29.2 ปานกลางและน้อยร้อยละ 65.6 ส่วนความเชื่อมั่นมาตรการของกระทรวงสาธารณสุขอยู่ที่ร้อยละ 85.7 เพิ่มขึ้นจากการสำรวจครั้งก่อน และเพิ่มจากช่วงแรกที่เกิดสถานการณ์ซึ่งความเชื่อมั่นอยู่ที่ร้อยละ 61.8
********************************** 29 ตุลาคม 2563
วันพฤหัสบดีที่ 29 ตุลาคม 2563
‘ทส. แถลง “ไทยลดโลกร้อนได้ตามเป้า” พร้อมก้าวสู่เป้าหมายที่ใหญ่ขึ้นในปี 2573’
‘ทส. แถลง “ไทยลดโลกร้อนได้ตามเป้า” พร้อมก้าวสู่เป้าหมายที่ใหญ่ขึ้นในปี 2573’
วันนี้ (29 ตุลาคม 2563) เวลา 13.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานแถลงความสำเร็จผลการดำเนินงานลดก๊าซเรือนกระจกตามเป้าหมาย NAMA และเปลี่ยนผ่านสู่เป้าหมาย NDC ณ ห้องประชุม Infinity 1-2 ชั้น G โรงแรมพูลแมน คิง เพาเวอร์ กรุงเทพฯ
รมว.ทส. กล่าวว่า “เป็นที่น่ายินดีที่ทุกภาคส่วน ทั้งภาครัฐ ภาคเอกชน ภาคประชาชน ร่วมแรงร่วมใจกัน จนทำให้ปริมาณการปล่อยก๊าซเรือนกระจกของประเทศไทย บรรลุเป้าหมายที่ตั้งไว้ เป็นการแสดงออกให้นานาประเทศได้เห็นว่า ประเทศไทยของเรานั้น ตั้งใจที่เข้าร่วมเป็นส่วนหนึ่งของประชาคมโลกในการแก้ปัญหาโลกร้อน และร่วมรักษาโลกใบนี้ไว้ให้ลูกหลานของพวกเราต่อไปในอนาคต”
ปัจจุบัน ประเทศไทยได้แบ่งการลดการปล่อยก๊าซเรือนกระจกออกเป็น 2 ระยะ โดยในระยะแรก คือ การดำเนินงานตามแผนการลดก๊าซเรือนกระจกที่เหมาะสมของประเทศ (Nationally Appropriate Mitigation Action: NAMA) ภายในปี 2563 ซึ่งได้ดำเนินงานบรรลุเป้าหมายภายในประเทศแล้ว ที่สามารถลดการปล่อยก๊าซเรือนกระจกลงได้อยู่ระหว่างร้อยละ 7-20 หรือ 25– 73 ล้านตันคาร์บอนไดออกไซด์เทียบเท่า (MtCO2eq) เมื่อเทียบเคียงกับกรณีพื้นฐาน (BAU) เมื่อปี 2548 โดยในปี 2561 มีปริมาณลดลงอยู่ที่ 57.84 MtCO2eq คิดเป็นร้อยละ 15.76
สำหรับเป้าหมายในระยะต่อไปนั้น คือ การมีส่วนร่วมที่ประเทศกำหนด (Nationally Determined Contribution: NDC) ภายในปี 2573 ซึ่งมีเป้าหมายลดการปล่อยก๊าซเรือนกระจกอยู่ที่ร้อยละ 20-25
นอกจากนี้ รมว.ทส. ยังกล่าวเสริมอีกว่า “เป้าหมาย NDC นับว่ามีความท้าทายเป็นอย่างมาก แต่ไม่เกินความสามารถ เพราะเราจะมีความร่วมมือกันอย่างดี มีความเข้าใจในเป้าหมายร่วมกันมากขึ้น มีกฎหมายที่จะออกรองรับในอนาคต และมีการติดตามประเมินผลที่ชัดเจน”
วันพฤหัสบดีที่ 29 ตุลาคม 2563
กระทรวงยุติธรรม ประชุมเพื่อพิจารณารายงาน เรื่อง แนวทางการสร้างความปรองดอง สมานฉันท์ของคนในชาติ ของคณะกรรมาธิการการกฎหมาย  การยุติธรรมและสิทธิมนุษยชน สภาผู้แทนราษฎร
กระทรวงยุติธรรม ประชุมเพื่อพิจารณารายงาน เรื่อง แนวทางการสร้างความปรองดอง สมานฉันท์ของคนในชาติ ของคณะกรรมาธิการการกฎหมาย
การยุติธรรมและสิทธิมนุษยชน สภาผู้แทนราษฎร
ในวันพฤหัสบดีที่ ๒๙ ตุลาคม ๒๕๖๓ เวลา ๑๓.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมเพื่อพิจารณารายงาน เรื่อง แนวทางการสร้างความปรองดอง สมานฉันท์ของคนในชาติ ของคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร โดยมี นายวัลลภ นาคบัว รองปลัดกระทรวงยุติธรรม คณะกรรมการฯ และเจ้าหน้าที่ที่เกี่ยวข้อง เข้าร่วมการประชุมฯ เพื่อรับทราบข้อสั่งการรองนายกรัฐมนตรี (นายวิษณุ เครืองาม) สั่งและปฏิบัติราชการแทนนายกรัฐมนตรี รวมทั้งพิจารณา รายงานเรื่อง แนวทางการสร้างความปรองดอง สมานฉันท์ของคนในชาติของคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร
วันพฤหัสบดีที่ 29 ตุลาคม 2563
Fitch Ratings คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
วันนี้ (29 ตุลาคม 2563) บริษัท Fitch Ratings (Fitch) ได้คงอันดับความน่าเชื่อถือของประเทศไทย (Sovereign Credit Rating)  ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า วันนี้ (29 ตุลาคม 2563) บริษัท Fitch Ratings (Fitch) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) โดยมีรายละเอียดดังนี้
1) คงอันดับความน่าเชื่อถือของประเทศไทย (Credit Rating) ที่ BBB+ และมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) เนื่องจากประเทศไทยมีความเข้มแข็งภาคการคลังและภาคการเงินต่างประเทศอยู่ในระดับสูง ซึ่งมีส่วนช่วยรองรับการเปลี่ยนแปลงที่เกิดขึ้นอย่างรุนแรง (Shock) และความผันผวนของวิกฤตเศรษฐกิจ รวมทั้งสถานการณ์การระบาดของโรคติดเชื้อไวรัสโคโรนา 2019 (COVID-19) ได้เป็นอย่างดี
2) ภาคการคลังสาธารณะ (Public Finance) มีความแข็งแกร่งเป็นผลจากการบริหารจัดการทางการคลังอย่างรอบคอบและเป็นไปตามพระราชบัญญัติวินัยการเงินการคลังของรัฐ พ.ศ. 2561 เพื่อรักษาวินัยทางการคลัง ทั้งนี้ การขาดดุลงบประมาณรายจ่ายประจำปีที่เพิ่มขึ้นจากการดำเนินนโยบายการคลังจะทำให้หนี้สาธารณะเพิ่มขึ้นในระยะสั้น อย่างไรก็ดี Fitch เชื่อมั่นว่าเศรษฐกิจไทยจะฟื้นตัวและเติบโตในระยะปานกลางได้ โดยคาดการณ์ว่าเศรษฐกิจไทยในปี 2564 จะฟื้นตัวขึ้นร้อยละ 3.8 เป็นผลจากการดำเนินมาตรการทางการคลังของรัฐบาลอย่างต่อเนื่องเพื่อแก้ไขปัญหาและเยียวยาผู้ได้รับผลกระทบจากการระบาดของ COVID-19 และงบประมาณรายจ่ายประจำปี พ.ศ. 2564 มีผลบังคับใช้แล้ว สร้างความเชื่อมั่นในประสิทธิภาพการใช้จ่ายของภาครัฐในภาวะที่เศรษฐกิจของประเทศมีความเปราะบางได้
3) ภาคการเงินต่างประเทศ (External Finance) ยังคงมีความเข้มแข็ง โดยมีดุลบัญชีเดินสะพัดเกินดุล และทุนสำรองระหว่างประเทศอยู่ในระดับสูง
4) ประเด็นที่ Fitch ให้ความสนใจและจะติดตามอย่างใกล้ชิด คือ สัดส่วนหนี้ภาคครัวเรือนต่อ GDP และความไม่แน่นอนทางการเมือง ซึ่งอาจมีผลต่อประสิทธิภาพการดำเนินงานของภาครัฐและการเติบโตทางเศรษฐกิจและสังคมของประเทศในระยะปานกลาง
สำนักนโยบายและแผน สำนักงานบริหารหนี้สาธารณะ
โทร. 02 265 8050 ต่อ 5521
วันพฤหัสบดีที่ 29 ตุลาคม 2563
กฐินพระราชทานของกระทรวงกลาโหม ประจำปี ๒๕๖๓
กฐินพระราชทานของกระทรวงกลาโหม ประจำปี ๒๕๖๓
กฐินพระราชทานของกระทรวงกลาโหม ประจำปี ๒๕๖๓
​ในวาระที่ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงมีพระมหากรุณาธิคุณโปรดเกล้าโปรดกระหม่อมพระราชทานผ้าพระกฐินให้กระทรวงกลาโหมนำไปถวายพระสงฆ์จำพรรษา ณ วัดราชสิทธาราม ราชวรวิหาร ถนนอิสรภาพ แขวงวัดอรุณ เขตบางกอกใหญ่ กรุงเทพมหานคร ในวันพฤหัสบดีที่ ๒๙ ตุลาคม ๒๕๖๓ เวลา ๑๔.๐๐ นาฬิกา โดยมี พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม ผู้แทนรัฐมนตรีว่าการกระทรวงกลาโหม เป็นประธานในพิธี นับเป็นพระมหากรุณาธิคุณ และ เป็นสิริมงคลอันใหญ่หลวงแก่บรรดาข้าราชการ พนักงานราชการ และลูกจ้างของกระทรวงกลาโหม
​การทอดกฐินเป็นประเพณีที่พุทธศาสนิกชนได้ยึดถือปฏิบัติสืบทอดกันมาเป็นเวลาช้านานตั้งแต่ครั้งพุทธกาล เป็นการรวมพลังแห่งความสามัคคี ทั้งทางกาย วาจา และจิตใจในการสร้างบุญกุศล สร้างความสุขของการอยู่ร่วมกันในสังคม รวมทั้งเป็นการจรรโลงและส่งเสริมพระพุทธศาสนาให้มั่นคงดำรงอยู่และวัฒนาถาวรสืบไป สำหรับวัดราชสิทธาราม เป็นพระอารามหลวงชั้นโท ชนิดราชวรวิหาร เดิมเรียกว่า วัดพลับ เป็นวัดอรัญญวาสี (วัดป่า) เก่าแก่มีมาตั้งแต่สมัยกรุงศรีอยุธยา เริ่มมีความสำคัญขึ้นมาเมื่อพระบาทสมเด็จพระพุทธยอดฟ้าจุฬาโลกมหาราช ทรงโปรดให้สร้างพระอารามหลวงใหม่ติดกับวัดพลับ แล้วโปรดให้รวมเป็น วัดเดียวกัน เพื่อให้เป็นที่จำพรรษาของพระญาณสังวรเถร (สุก) พระราชาคณะฝ่ายวิปัสสนาธุระที่ทรงเคารพเลื่อมใส และโปรดให้พระบรมวงศานุวงศ์มาศึกษากรรมฐานกับพระญาณสังวรเถร ทำให้วัดราชสิทธารามเป็นสำนักปฏิบัติธรรมที่สำคัญมาแต่ครั้งนั้น แม้ต่อมาพระญาณสังวรเถรจะได้รับสถาปนาเป็นสมเด็จพระอริยวงษญาณ สมเด็จพระสังฆราช ย้ายไปประทับ ณ วัดมหาธาตุยุวราชรังสฤษฎิ์ราชวรมหาวิหาร ศิษย์ของพระองค์ยังคงสืบทอดกรรมฐานต่อมา​ในรัชสมัยพระบาทสมเด็จพระนั่งเกล้าเจ้าอยู่หัว รัชกาลที่ ๓ โปรดให้บูรณะและสร้างเสนาสนะเพิ่มเติม เช่น พระเจดีย์ พระวิหาร ศาลาการเปรียญ และตำหนักเก๋งจีน เนื่องจากเคยมาประทับ จำพรรษาที่วัดแห่งนี้เมื่อทรงผนวช เป็นเวลา ๑ พรรษา และพระราชทานนามใหม่ว่าวัดราชสิทธารามตั้งแต่ ปีพุทธศักราช ๒๓๗๔ โดยเฉพาะพระเจดีย์นั้นต่อมาพระบาทสมเด็จพระจอมเกล้าเจ้าอยู่หัวโปรดให้บูรณะและพระราชทานนามว่า พระสิริจุมภฏะเจดีย์ ภายในวัดราชสิทธารามมีสิ่งก่อสร้างสำคัญ คือ พระตำหนักจันทร์ ที่พระบาทสมเด็จพระพุทธเลิศหล้านภาลัย รัชกาลที่ ๒ ทรงสร้างพระราชทานให้รัชกาลที่ ๓ ประทับเมื่อทรงผนวช เป็นพระตำหนักเล็กขนาด ๒ ห้อง ชั้นล่างก่ออิฐถือปูน ชั้นบนสร้างด้วยไม้จันทร์ทั้งหมดติดช่อฟ้า ใบระกา ประดับกระจกสวยงาม ต่อมารัชกาลที่ ๓ ทรงย้ายไปปลูกเคียงพระตำหนักเก๋งจีนและเปลี่ยนเครื่องไม้ที่ชำรุดทรุดโทรมเป็นไม้เนื้อแข็งอื่นๆ เช่น ไม้เต็งรัง ไม้สัก ทำให้เหลือส่วนที่เป็นไม้จันทร์ อยู่เพียงบางส่วนเท่านั้น
วันพฤหัสบดีที่ 29 ตุลาคม 2563
กระทรวงยุติธรรม ร่วมกับสภาการพยาบาล ลงนามบันทึกข้อตกลงความร่วมมือการยกระดับพยาบาลวิชาชีพในสถานที่ควบคุม
กระทรวงยุติธรรม ร่วมกับสภาการพยาบาล ลงนามบันทึกข้อตกลงความร่วมมือการยกระดับพยาบาลวิชาชีพในสถานที่ควบคุม
ในวันพฤหัสบดีที่ ๒๙ ตุลาคม ๒๕๖๓ เวลา ๑๐.๐๐ น. ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วย รองศาสตราจารย์ทัศนา บุญทอง นายกสภาการพยาบาล ร่วมลงนามบันทึกข้อตกลงความร่วมมือ (MOU) เรื่อง การยกระดับพยาบาลวิชาชีพในสถานที่ควบคุม โดยมี นายอายุตม์ สินธพพันธุ์ อธิบดีกรมราชทัณฑ์ พันตำรวจโท วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน รองศาสตราจารย์ ดร. ศิริอร สินธุ อุปนายกสภาการพยาบาล และผู้ช่วยศาสตราจารย์อังคณา สริยาภรณ์ เลขาธิการสภาการพยาบาล ร่วมลงนามเป็นสักขีพยานฯ พร้อมทั้งคณะผู้บริหารจากกรมราชทัณฑ์ กรมพินิจและคุ้มครองเด็กและเยาวชน กรมคุมประพฤติ และสภาการพยาบาล เข้าร่วม
สำหรับการลงนามบันทึกข้อตกลงความร่วมมือการยกระดับพยาบาลวิชาชีพในสถานที่ควบคุมในครั้งนี้ มีวัตถุประสงค์เพื่อประสานความร่วมมือระหว่างกระทรวงยุติธรรมกับสภาการพยาบาล เพื่อยกระดับความรู้ความสามารถเฉพาะทาง รวมถึงสร้างขวัญและกำลังใจในการปฏิบัติงานให้ได้มาตรฐานการดูแลสุขภาพผู้ถูกควบคุมตัวในสถานที่ควบคุม สร้างความพร้อมทั้งด้านร่างกายและจิตใจเพื่อดำเนินการแก้ไข บำบัดฟื้นฟู ผู้ถูกควบคุมในสถานที่ควบคุม เพื่อให้ผู้กระทำผิดกลับคืนสู่สังคมได้อย่างปกติสุข โดยสภาการพยาบาล มีบทบาทในการศึกษา วิเคราะห์ กำหนดเกณฑ์มาตรฐานการฝึกอบรมหลักสูตรการพยาบาลเฉพาะทางในสถานที่ควบคุม พร้อมทั้งสนับสนุนเส้นทางความก้าวหน้าในวิชาชีพ รวมถึงการเพิ่มค่าตอบแทนให้แก่ผู้ผ่านการฝึกอบรมหลักสูตรการพยาบาลเฉพาะทางในสถานที่ควบคุม สำหรับในส่วนของกระทรวงยุติธรรม โดยกลุ่มภารกิจด้านพัฒนาพฤตินิสัย ซึ่งประกอบไปด้วยกรมราชทัณฑ์ และกรมพินิจและคุ้มครองเด็กและเยาวชน เป็นกรมที่มีบทบาทในการสนับสนุนแลกเปลี่ยนข้อมูลแก่สภาการพยาบาล เพื่อประกอบการศึกษา วิเคราะห์สำหรับการจัดทำเกณฑ์มาตรฐานการฝึกอบรมหลักสูตรการพยาบาลเฉพาะทางในสถานที่ควบคุม เพื่อเพิ่มศักยภาพในการดูแลสุขภาพของผู้ถูกควบคุมตัวได้อย่างมีคุณภาพมีมาตรฐาน และปลอดภัย ตลอดจนพัฒนาเส้นทางความก้าวหน้าในวิชาชีพให้มีความเหมาะสม
โดยบุคลากรวิชาชีพการพยาบาลที่ปฏิบัติงานในหน่วยงานสังกัดกระทรวงยุติธรรม ต้องใช้ความเชี่ยวชาญเฉพาะในการดูแลด้านสุขภาพให้กับผู้ถูกคุมขังภายใต้ข้อจำกัดการควบคุม นับว่าเป็นสิ่งที่ดีและเกิดประโยขน์สูงสุดต่อบุคลากรวิชาชีพการพยาบาล โดยเป็นการเพิ่มศักยภาพในการดูแลสุขภาพของผู้ถูกควบคุมตัวได้อย่างมีคุณภาพ มีมาตรฐาน และปลอดภัย ตลอดจนพัฒนาเส้นทางความก้าวหน้าในวิชาชีพให้แก่พยาบาลวิชาชีพผู้ผ่านการฝึกอบรมหลักสูตรการพยาบาลเฉพาะทางในสถานที่ควบคุมอีกด้วย
--------------------------------------------------
วันพฤหัสบดีที่ 29 ตุลาคม 2563
รมช.ธรรมนัส ตรวจเยี่ยมงานโครงการส่งเสริมและพัฒนาอาชีพ
รมช.ธรรมนัส ตรวจเยี่ยมงานโครงการส่งเสริมและพัฒนาอาชีพ เพื่อแก้ไขปัญหาที่ดินทำกินของเกษตรกร พร้อมมอบหนังสือ ส.ป.ก.4-01 แก่พี่น้องเกษตรกร จ.น่าน
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังลงตรวจเยี่ยมงานโครงการส่งเสริมและพัฒนาอาชีพเพื่อแก้ไขปัญหาที่ดินทำกินของเกษตรกรพร้อมมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรณวัดโป่งคำอ.สันติสุขจ.น่านว่าคณะกรรมการนโยบายที่ดินแห่งชาติ(คทช.)จัดตั้งขึ้นโดยระเบียบสำนักนายกรัฐมนตรีเมื่อพ.ศ.2558โดยคณะกรรมการนโยบายที่ดินแห่งชาติได้วางกฎเกณฑ์ในการจัดที่ดินทำกินเพื่อเป็นการแก้ปัญหาที่มีมาในอดีตโดยการจัดที่ดินให้แก่ชุมชนป้องกันการโอนสิทธิหรือซื้อขายสิทธิมีการพัฒนาโครงสร้างพื้นฐานมีการอนุรักษ์ดินและน้ำมีการพัฒนาอาชีพและการตลาด
“ทางกระทรวงเกษตรฯได้วางแนวทางการดำเนินงานภายใต้คณะทำงานการส่งเสริมพัฒนาอาชีพและการตลาดให้ใช้การตลาดนำการผลิตในการพัฒนาร่วมกับชุมชนโดยวิเคราะห์ชุมชนแบบมีส่วนร่วม(Particpatory Rural Apppraisal : PRA)เพื่อให้ชุมชนตัดสินใจร่วมกับหน่วยงานและองค์กรต่างๆในการพัฒนาไม่ว่าจะเป็น1)ด้านการตลาดเช่นกลุ่มเกษตรกรการผลิตสินค้าชนิดสินค้าแหล่งตลาดเป็นต้น2)ด้านพัฒนาโครงสร้างพื้นฐานได้แก่การอนุรักษ์ดินและน้ำระบบน้ำสาธารณูปโภคเส้นทางลำเลียงและ3)ด้านเกษตรอินทรีย์มุ่งเน้นเกษตรปลอดภัยเกษตรผสมผสานและสู่แหล่งท่องเที่ยวอีกด้วย”ร้อยเอกธรรมนัสกล่าว
ทั้งนี้จังหวัดน่านมีพื้นที่ประมาณ7,581,035ไร่ส่วนใหญ่เป็นภูเขา87.2 %พื้นที่ราบ12.8 %ประกอบด้วย15อำเภอ99ตำบล924หมู่บ้านเป็นพื้นที่ป่าไม้ตามกฎหมาย5,965,337ไร่(79%)พื้นที่เอกสารสิทธิ์/สาธารณประโยชน์/ราชพัสดุ/อื่นๆ1,614,662ไร่(21%)การดำเนินการและความก้าวหน้าของการจัดที่ดินทำกินให้ชุมชนตามคณะกรรมการนโยบายที่ดินแห่งชาติ(คทช.)ในพื้นที่ป่าสงวนแห่งชาติจังหวัดน่านมีราษฎรอาศัยอยู่และทำกินจำนวน1,357,551ไร่และในพื้นที่อ.สันติสุขจ.น่านได้รับอนุญาตตามนโยบายรัฐบาลคทช.ให้ราษฎรเข้าทำประโยชน์ในเขตป่าสงวนแห่งชาติป่าแม่น้ำน่านฝั่งตะวันตกตอนใต้จำนวน3พื้นที่ได้แก่ต.ป่าแลวหลวงเนื้อที่10,452ไร่ต.พงษ์เนื้อที่5,256ไร่และต.ดู่พงษ์เนื้อที่7,126ไร่รวม22,834ไร่
ต่อมาภายในงานยังได้มีการมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรจำนวน20รายมอบปัจจัยการผลิตกลุ่มเกษตรอินทรีย์แบบมีส่วนร่วม(PGS)ต.ดู่พงษ์และต.ป่าแลวหลวงอ.สันติสุขจำนวน2กลุ่ม มอบแหล่งน้ำเพื่อการอนุรักษ์ดินและน้ำจำนวน2แห่งและมอบสระน้ำในไร่นานอกเขตชลประทานขนาด1,260ลบ.ม.ปีงบประมาณ2563ในพื้นที่จังหวัดน่าน163แห่ง
วันพฤหัสบดีที่ 29 ตุลาคม 2563
ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ ๒๓/๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานคณะกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๒๓/๒๕๖๓
ในวันจันทร์ที่ ๒๖ ตุลาคม ๒๕๖๓ เวลา ๐๘.๓๐ น. ณ ห้องประชุมกฤษณะ ผลอนันต์ อาคาร ๓ ชั้น ๒ สำนักงานคณะกรรมการป้องกันและปราบปรามยาเสพติด เขตดินแดง กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานคณะกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๒๓/๒๕๖๓ ซึ่งเป็นการดำเนินการตามพระราชบัญญัติมาตรการในการปราบปรามผู้กระทำความผิดเกี่ยวกับยาเสพติด พ.ศ. ๒๕๓๕ โดยมี นายวิชัย ไชยมงคล เลขาธิการคณะกรรมการป้องกันและปราบปรามยาเสพติด ในฐานะเลขานุการคณะกรรมการตรวจสอบทรัพย์สิน พร้อมคณะกรรมการตรวจสอบทรัพย์สิน เข้าร่วมฯ
เพื่อรับทราบการรายงานผลการดำเนินงานตรวจสอบทรัพย์สิน​ รวมทั้งพิจารณาการดำเนินการตรวจสอบทรัพย์สินจำนวน ๒๔ คดี โดยแยกเป็นคดีที่มีมูลค่าเกิน ๑ ล้านบาทขึ้นไป จำนวน ๓ คดี​ รวมมูลค่าทรัพย์สิน​ ๑๐๙,๒๘๓,๔๘๓.๔๒​ บาท และเป็นคดีที่มีมูลค่าไม่เกิน ๑ ล้านบาท จำนวน ๒๑ คดี​ รวมมูลค่าทรัพย์สิน ๔,๗๐๐,๒๔๑.๙๙ บาท สำหรับการประชุมคณะกรรมการตรวจสอบทรัพย์สินเป็นกระบวนการบังคับใช้กฎหมาย​ ตามมาตรการริบทรัพย์สินในคดียาเสพติด​ เพื่อตัดโอกาสในการกลับมาเป็นผู้กระทำความผิดเกี่ยวกับยาเสพติดซ้ำ​ และไม่ให้ผู้กระทำความผิดเกี่ยวกับยาเสพติดได้รับประโยชน์ใดจากทรัพย์สินที่ได้มาจากการค้ายาเสพติด อันจะนำมาซึ่งความมั่นคงปลอดภัยของประชาชนและสังคมจากปัญหายาเสพติด
วันพฤหัสบดีที่ 29 ตุลาคม 2563
รมว.วธ. เป็นประธานการประชุมคณะอนุกรรมการดำเนินงานถวายพระสมัญญาแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ครั้งที่ ๒/๒๕๖๓
รมว.วธ. เป็นประธานการประชุมคณะอนุกรรมการดำเนินงานถวายพระสมัญญาแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ครั้งที่ ๒/๒๕๖๓
วันที่ ๒๙ ตุลาคม ๒๕๖๓ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมคณะอนุกรรมการดำเนินงานถวายพระสมัญญาแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ครั้งที่ ๒/๒๕๖๓ โดยมี นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม คณะอนุกรรมการ ผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๑ ชั้น ๘ กระทรวงวัฒนธรรม
วันพฤหัสบดีที่ 29 ตุลาคม 2563
พล.อ.ประวิตร ชื่นชมดีอีเอส สานต่อนโยบายของรัฐบาล นำประโยชน์จากเทคโนโลยีดิจิทัล สร้างความตระหนักรับรู้อย่างทั่วถึงและรู้เท่าทันภัยจากสื่อออนไลน์
พล.อ.ประวิตร ชื่นชมดีอีเอส สานต่อนโยบายของรัฐบาล นำประโยชน์จากเทคโนโลยีดิจิทัล สร้างความตระหนักรับรู้อย่างทั่วถึงและรู้เท่าทันภัยจากสื่อออนไลน์
เมื่อวันนี้ 29 ตุลาคม 2563 พล.อ.ประวิตร วงษ์สุวรรณ รองนายกรัฐมนตรี เดินทางติดตามผลการดำเนินงานและมอบนโยบายสำคัญกระทรวงดิจิทัลเพื่อเศรษฐกิจและสังคม (ดีอีเอส) โดยมีนายพุทธิพงษ์ ปุณณกันต์ รัฐมนตรีว่าการกระทรวงดิจิทัลฯ พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ และคณะผู้บริหารระดับสูงของกระทรวงฯ และหน่วยงานในสังกัด ให้การต้อนรับ ณ ห้องประชุม กระทรวงดิจิทัลฯ ศูนย์ราชการ แจ้งวัฒนะ ในการนี้ รองนายกรัฐมนตรี กล่าวชื่นชมผลการดำเนินงานของกระทรวงดิจิทัลฯ ซึ่งสนองตอบต่อนโยบายของรัฐบาลเป็นอย่างดี และถือเป็นกำลังสำคัญของรัฐบาลในการดำเนินการ ทั้งในด้านเศรษฐกิจ สังคม และความมั่นคง เพื่อยกระดับคุณภาพชีวิตของประชาชน ในโอกาสนี้ได้มอบหมายแนวทางทำงาน 8 ข้อ เพื่อให้กระทรวงฯ ดำเนินการต่อเนื่อง รองรับเป้าหมายให้คนไทยทั้งประเทศสามารถเข้าถึงและใช้ประโยชน์จากเทคโนโลยีดิจิทัล สร้างแพลตฟอร์มการเรียนรู้ในระบบดิจิทัล หนุนสร้างความตระหนักรับรู้อย่างทั่วถึง และรู้เท่าทันภัยจากสื่อออนไลน์
**************